Oslo bystyre 2015–2019

Oslo bystyre 2015–2019 består av 59 valgte medlemmer under Kommunestyre- og fylkestingsvalget 2015 som ble avholdt søndag 13. september og mandag 14. september. Det var mulig å forhåndsstemme fra 10. august til 11. september. Valget medførte et rødgrønt flertall på to mandater og dermed gikk byrådet Røsland av. Raymond Johansen dannet nytt byråd bestående av Arbeiderpartiet, MDG og SV med Rødt som støtteparti og budsjettpartner. Byrådet styrer på en byrådsplattform fremforhandlet på Østmarkseteren og på en egen avtale inngått mellom byrådet og partiet Rødt. Opposisjonen består av Høyre, Venstre, FrP og KrF.

Kommunevalget 2015

Andre består av: Senterpartiet, Feministisk initiativ, Pensjonistpartiet, Piratpartiet, Demokratene i Norge, Liberalistene,  De Kristne, Norges Kommunistiske Parti og Kystpartiet.

Representanter 2015-2019

Følgende politikere har fått permisjon fra bystyret, av ulike årsaker
Raymond Johansen ble byrådsleder, mens Geir Lippestad, Tone Tellevik Dahl og Rina Mariann Hansen ble valgt inn som ulike byråd. Disse fire politikerne fra Arbeiderpartiet ble erstattet av Bashe Musse, Eskil Pedersen, Birgit Skarstein og Nadeem Butt.
Frode Kyvåg og Anders Røberg-Larsen fra Arbeiderpartiet ble utnevnt som byrådssekretærer, og ble erstattet av Mari Morken og Fatima Ali Madar.
Thorvald Stoltenberg og Turid Birkeland fra Arbeiderpartiet avgikk begge med døden i bystyreperioden.
Lan Marie Nguyen Berg fra Miljøpartiet De Grønne ble byråd for miljø og samferdsel, og Marion Godager Tveter overtok den faste bystyreplassen.
Mathilde Tybring-Gjedde fra Høyre ble vara på Stortinget for forsvarsminister Ine Marie Eriksen Søreide.
Jenny Clemet von Tetzschner fra Høyre ble politisk rådgiver for utviklingsminister og senere digitaliseringsminister Nikolai Astrup.
Stian Berger Røsland fra Høyre trakk seg helt ut fra politikken og fikk innvilget permisjon mot stemmene fra SV, MDG og Rødt.
Øystein Eriksen Søreide fra Høyre ble direktør i Bydel Grorud.
Bjørnar Moxnes fra Rødt kom inn på Stortinget, og overlot plassen til .
Guri Melby fra Venstre ble møtende vara på Stortinget for kulturminister Trine Skei Grande, og Odd Einar Dørum møter fast i Melbys permisjon.
Tommy Skjervold fra Fremskrittspartiet ble utnevnt til statssekretær for statsråd Ketil Solvik-Olsen i Samferdselsdepartementet, og Aina Stenersen rykket inn som erstatter.

Referanser

Eksterne lenker 
 Bystyret
 Byrådet

Politikk i Oslo
Kommunestyre- og fylkestingsvalget 2015
Oslos myndigheter
Lister over kommunestyrerepresentanter
Kommunale myndigheter i Oslo